Zásahy hliadok MsP v 26. týždni 

V týždni od 22. júna do 28. júna 2009 preverovali hliadky mestskej polície v hlavnom meste 2050 udalostí. Medzi nimi bolo aj 264 takých, ktoré po overení hliadkami priamo na mieste sa ukázali ako neopodstatnené.
Opodstatnenými ale na druhej strane boli priestupky motoristov voči pravidlám bezpečnosti a plynulosti v cestnej premávke a tých bolo v priebehu týždňa 964. Na vyhradených parkovacích miestach bez oprávnenia parkovať tu odstavilo svoje vozidlá 88 vodičov.
V oblasti porušení verejného poriadku riešili hliadky mestskej polície 29 prípadov. Na telefonáty poukazujúce na prejavy rušenia nočného pokoja zasahovali hliadky MsP 18 krát. Do štatistiky mestskej polície prispeli aj nedisciplinovaní majitelia psov a to 18 krát.  
Značná časť porušení všeobecne záväzných nariadení sa týkala opäť čistoty a poriadku a takýchto priestupkov zistili mestskí policajti 209. Na trávnatých plochách svoje vozidlo zaparkovalo 47 vodičov.
Sedem predajcov nenašlo spoločnú reč so zásadami hovoriacimi o pravidlách ambulantného predaja. V zóne sa dopravným obmedzením sa stalo v sledovanom týždni 141 priestupkov. Alkoholické nápoje na verejných priestranstvách napriek zákazu nich konzumácie si doprialo 160 priestupcov a že fajčenie na zastávkach mestskej hromadnej dopravy je zakázané dnes už vie  20 ďalších priestupcov.
Blokovacie zariadenie si na kolese svojho vozidla našlo 549 vodičov. 164 motoristov si po odtiahnuté vozidlá muselo zájsť do areálov odťahovacích služieb. Najviac priestupkov v poslednom júnovom týždni riešili hliadky mestskej polície na Trnavskej ceste a to 65.